U svezi s upitom koji glasi:

U svezi s Vašim natječajem za nabavku replika alkarskih odora, ev. br. 1/17-VAD i uvjetom iz Dokumentacije o nabavi o obveznom pregledu postojećih uzoraka, odgovorno tvrdim da su osobe koje će sudjelovati u izradi robe u potpunosti upoznate s Vašim uzorcima, neke su svojevremeno i izrađivale replike odora za Viteško alkarsko društvo Sinj. Stoga Vas molim odgovor hoćete li prihvatiti našu ponudu i bez pregleda Vaših uzoraka.

odgovor Viteškoga alkarskog društva Sinj je:

Smisao ugrađivanja traženih zahtjeva u dokumentaciji o nabavi je upravo u potrebi potpune upoznatosti s predmetom nabave. Stoga ostaje Vaša procjena, na temelju onoga što ste specifično za sebe naveli u upitu, o tome jeste li potpuno upoznati.